cyanic-selkie/wikianc huggingface dataset:
สโมสรฟุตบอลชัยนาท ฮอร์นบิล
ดิวิชั่น 2
ใน ฤดูกาลถัดมา ในลีกภูมิภาค โซนภาคเหนือ ได้มีการเพิ่มสโมสรที่เข้าแข่งขันเป็น 16 สโมสร แต่ยังใช้ ยศ กนกหิรัญปาน เป็นผู้ฝึกสอนเช่นเดิม แต่ก็ได้ผู้เล่นระดับ ไทยลีก หลายคนเช่น ชัยวุฒิ วัฒนะ, ประเวศ หอเจริญ, ธวัช ยอดปราง เป็นต้น ซึ่งมีผลต่อการเล่นของสโมสร โดยผลงานของสโมสรนั้นสามารถคว้าตำแหน่งรองชนะเลิศ โซนภาคเหนือ ด้วยผลงานชนะ 22 เสมอ 5 แพ้ 3 ได้ 54 เสีย 13 เก็บได้ 71 คะแนน และสามารถคว้ารองชนะเลิศในสาย B ในรอบแชมเปียนส์ลีก ได้สิทธิ์เลื่อนชั้นสู่ ดิวิชั่น 1 โดยอัตโนมัติได้สำเร็จ
ดิวิชั่น 1
ฤดูกาล 2554 สโมสรได้มีการเปลื่ยนแปลงในตำแหน่งหัวหน้าผู้ฝึกสอน โดยให้ ยศ กนกหิรัญปาน เป็นประธานเทคนิค และแต่งตั้ง อิสระ ศรีทะโร เป็นหัวหน้าผู้ฝึกสอนคนใหม่ พร้อมกับผู้เล่นระดับไทยลีกหลายคน เช่น ณรงค์ชัย วชิรบาล, ภูวดล สุวรรณชาติ, คัพฟ้า บุญมาตุ่น, ไมเคิล เบิร์น, สุทธินันท์ นนที, สมเจตร สัตบุษ, รัชพล นาวันโน, เป็นต้น
โดยในปีนั้น สโมสรทำผลงานในลีกได้ดี โดยจบด้วยตำแหน่งรองชนะเลิศ ได้สิทธิ์เลื่อนชั้นสู่ ไทยพรีเมียร์ลีก ได้สำเร็จ และนักฟุตบอลของสโมสรอย่าง ภูวดล สุวรรณชาติ ยิงประตูไปถึง 21 ประตู เป็นผู้ทำประตูสูงสุดของฤดูกาลนั้น ร่วมกับ อดิศักดิ์ ศรีกำปัง ของ สโมสรปตท. ระยอง
ไทยลีก 2 และ เลื่อนชั้นมาอีกครั้ง
หลังจากที่สโมสรตกชั้น สโมสรได้มีนโยบายในการที่จะพัฒนาสโมสร ควบคู่ไปกับการพัฒนาระบบเยาวชน โดยได้ร่วมมือกับ บ.สปอร์ตไทย-บาวาเรีย ในการที่มาช่วยเหลือระบบอคาเดมี่ และ ทีมชุดใหญ่ โดยทางบริษัทฯ ได้แต่งตั้งเดนนิส อามาโต ให้เป็น ผู้อำนวยการสโมสร ต่อมาในเดือนเมษายน สโมสรได้แยกทางกับบียอร์น คลีม หัวหน้าผู้ฝึกสอนคนก่อนหน้า แต่งตั้ง เดนนิส ให้เป็นหัวหน้าผู้ฝึกสอนชั่วคราว โดยเขาเองเป็นส่วนหนึ่งที่ช่วยให้สโมสรได้เลื่อนชั้นกลับสู่ ไทยลีก และ คว้าตำแหน่งชนะเลิศใน ไทยลีก 2 2560
สโมสรกับสมัยนิยม
หลายปีที่ผ่านมา สโมสรชัยนาทเป็นสโมสรหนึ่งที่ขึ้นชื่อเรื่องลายเสื้อแข่งขันที่จะออกแบบมาแปลกใหม่ โดยได้สร้างความแตกต่างและแปลกใหม่ เช่นใน ฤดูกาล 2557 และ 2558
และในฤดูกาล 2018 เป็นกระแสฮือฮาในโลกโซเซียลมีเดียด้วยการให้นักฟุตบอลทำท่า Haka ก่อนลงแข่งขันแบบเดียวกับ รักบี้ทีมชาตินิวซีแลนด์ โดยมีที่มาจากการเต้นของเผ่าเมารี เพื่อใช้ก่อนออกศึก
โครงการ “จิตอาสา พาชัยนาทก้าวสู่แชมป์”
โครงการ “จิตอาสา พาชัยนาทก้าวสู่แชมป์” เป็นโครงการที่ตั้งขึ้นมาเพื่อหาแกนนำเชียร์ ในกลุ่มอำเภอต่าง ๆ มาร่วมกันเชียร์กับกลุ่มเชียร์เดิมที่มีอยู่ เพื่อให้คนชัยนาททั้งจังหวัด เป็นเจ้าของทีมร่วมกัน ไม่ใช่เพียงกลุ่มหนึ่งกลุ่มใด และช่วยกันประสานงานด้านต่าง ๆ อาทิเช่น การเดินทางไปเชียร์นัดนอกบ้าน พร้อมทั้งกิจกรรมต่าง ๆ เพื่อจะได้มีส่วนร่วมด้วยกัน
อีกหนึ่งโครงการที่ผู้บริหารทีมจะผลักดันให้เกิดก็คือ การเข้าไปประชาสัมพันธ์ในโรงเรียนต่าง ๆ โดยอาจจะมีการเล่นเกม และมีนักฟุตบอลไปเล่าประสบการณ์ต่าง ๆ ที่ได้จากการเป็นนักฟุตบอลอาชีพ รวมถึง อาจจะมีการเปิดสอนฟุตบอลพื้นฐาน ให้กับเยาวชนในระดับประถม
โครงการสนามใหม่
ทั้งนี้คาดว่าสนามแห่งใหม่ของทีมนกใหญ่พิฆาต ที่จะสร้างติดกับถนนสายเอเชียนั้น จะใช้พื้นที่ประมาณ 600 ไร่ นอกจากสนามฟุตบอลขนาดใหญ่แล้วยังจะมีศูนย์การค้าครบครันอีกด้วย ส่วนงบประมาณการก่อสร้างคาดว่าจะอยู่ที่ประมาณ 2,000 ล้านบาท ส่วนเรื่องความจุของสนามประมาณ 22,000 คน
ทำเนียบผู้ฝึกสอน
ตั้งแต่ก่อตั้งสโมสรจนถึงปัจจุบัน
สถิติผู้ชม
''ตั้งแต่ พ.ศ. 2555''
พิพิธภัณฑ์ปราโด
พิพิธภัณฑ์ปราโด (Museo del Prado) เป็นพิพิธภัณฑ์และหอศิลปะที่ตั้งอยู่ที่กรุงมาดริด ประเทศสเปน พิพิธภัณฑ์ปราโดสะสมงานศิลปะยุโรปจากคริสต์ศตวรรษที่ 12 ถึงต้นคริสต์ศตวรรษที่ 19 ที่มาจากพื้นฐานของงานสะสมของพระราชวงศ์สเปน เดิมก่อตั้งเป็นพิพิธภัณฑ์สำหรับจิตรกรรมและประติมากรรม แต่ก็มีงานสะสมประเภทอื่นเช่นภาพวาดเส้น 5,000 ภาพ, ภาพพิมพ์ 2,000 ภาพ, เหรียญ 1,000 เหรียญ, และงานตกแต่งอีกเกือบ 2,000 ชิ้น ประติมากรรมมีด้วยกันกว่า 700 ชิ้นรวมทั้งชิ้นส่วน
สวนสัตว์กิซา
สวนสัตว์กิซา เป็นสวนสัตว์ขนาดใหญ่ ตั้งอยู่ที่กรุงไคโร ประเทศอียิปต์ มีพื้นที่เกือบ 100 ไร่ (0.40 กม. 2) เป็นที่จัดแสดงสัตว์ป่า สัตว์ปีก ทุกชนิด มีทั้ง อูฐ หมีดำ สิงโตทะเลแคลิฟอร์เนีย ยีราฟ ฮิปโปโปเตมัส สิงโตทะเล นกกระจอกเทศ ลิงหลากหลากชนิด นกมอคอรว์สีแดง
มณฑิรา เปี่ยมรัตนวงศ์
มณฑิรา เปี่ยมรัตนวงศ์ ชื่อเล่น แพร เป็นนางแบบชาวไทย นักแสดงหญิง และผู้ประกาศรายการโทรทัศน์ เข้าสู่วงการบันเทิงจากการเข้าประกวดและได้รับตำแหน่ง ไทยซุปเปอร์โมเดลคอนเทสต์ 2009   ปัจจุบันเป็นนักแสดงสังกัดช่อง 7 เอชดี
ประวัติ
แพร มณฑิรา จบการศึกษาระดับปริญญาตรี คณะพาณิชยศาสตร์และการบัญชี มหาวิทยาลัยธรรมศาสตร์ ปี 2556 เริ่มเข้าวงการบันเทิงจากการประกวดเวทีไทยซุปเปอร์โมเดลคอนเทสต์ 2009 ได้รางวัลชนะเลิศ นับเป็นสุดยอดนางแบบดาวรุ่งคนที่ 8 ของประเทศจากเวที ไทยซุปเปอร์โมเดลคอนเทสต์ รับเงินรางวัล 300,000 บาท รถยนต์ TOYOTA ALTIS รุ่น 1.6 G A/T และ ของรางวัลอื่นๆ จากผู้สนับสนุนอีกมากมาย พร้อมโอกาสสำคัญบนถนนสายแฟชั่น และการก้าวสู่เวทีระดับสากล ในขณะที่ผู้ผ่านเข้ารอบอีก 9 คน รับสิทธิ์เข้าร่วมประกวด The AsiaPacific Super Model 2009 หลังจากนั้นเจ้าตัวก็รับงานในเส้นทางนางแบบและถ่ายแบบอย่างต่อเนื่อง สาวแพรบอกว่าไอเท็มที่ทำให้มั่นใจในการเดินแบบ คือ รองเท้า เพราะต้องเดินไปกับมัน ถ้ามีรองเท้าคู่ใจก็เหมือนมีคนรองรับ ทำให้เกิดความมั่นใจในการเดิน และทำให้โชว์ออกมาดีต่อมามีผลงานละครเรื่องแรกกับทางช่อง 7 HD คือ ฉันทนาสามช่า และผลงานละครอีกมายจนมีผลงานละครต่อเนื่อง
ประเทศบุรุนดีในพาราลิมปิกฤดูร้อน 2020
ประเทศบุรุนดี จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศบุรุนดีได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
สถานเอกอัครราชทูตญี่ปุ่นประจำประเทศไทย
ความสัมพันธ์ทางการทูตและสนธิสัญญา
ประเทศไทยและญี่ปุ่น สถาปนาความสัมพันธ์ทางการทูตต่อกัน เมื่อวันที่ 26 กันยายน พ.ศ. 2430
เอกอัครราชทูตญี่ปุ่นประจำประเทศไทย ชื่อนายฮิเดะอากิ โคบายาชิ (H.E. Mr. Hideaki Kobayashi) เข้าปฏิบัติหน้าที่เมื่อ พฤศจิกายน 2548
สนธิสัญญา ข้อตกลงทวิภาคี
แสงซิงโครตรอน
แสงซิงโครตรอน (synchrotron light) เป็นแสงที่เกิดจากการแผ่รังสีแม่เหล็กไฟฟ้า (electromagnetic radiation) ซึ่งปรกติแล้วผลิตขึ้นด้วยแหวนกักเก็บอิเล็กตรอน (storage ring) เพื่อประโยชน์ทางวิทยาศาสตร์
วิกิพีเดียภาษานาโปลี
วิกิพีเดียภาษานาโปลี เป็นสารานุกรมวิกิพีเดียที่จัดทำขึ้นในภาษานาโปลี ปัจจุบันวิกิพีเดียภาษานาโปลีมีบทความมากกว่า 13,000 บทความ (กันยายน 2550)
เก็นตะ มิอูระ
เก็นตะ มิอูระ เป็นนักฟุตบอลชาวญี่ปุ่น ปัจจุบันเป็นกัปตันทีมของกัมบะ โอซากะ ในเจลีก ดิวิชัน 1 และยังเล่นตำแหน่งกองหลังให้กับทีมชาติญี่ปุ่นอีกด้วย
วัดโพรงมะเดื่อ
วัดโพรงมะเดื่อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพรงมะเดื่อ อำเภอเมืองนครปฐม จังหวัดนครปฐม
วัดโพรงมะเดื่อ เดิมอยู่ที่บ้านพลับหรือบ้านหนองหิน ต่อมาย้ายมาสร้างตรงท้ายบ้านหนองฉิม ที่ตรงนั้นมีเนินสูงมากเดี๋ยวนี้ยังมีกรวด กระเบื้อง เศษอิฐมากมายเป็นหลักฐานอยู่และตั้งอยู่นานเท่าไรไม่ปรากฏ หลังจากนั้น ก็ย้ายมาตั้งที่ตลาดโรงสี มาตลอดจนทุกวันนี้ วัดก่อตั้งเมื่อ พ.ศ. 2371 เดิมชื่อว่า วัดหัวเข้ และในคลองมีต้นมะเดื่อใหญ่ สันนิษฐานว่าจระเข้คงอาศัยอยู่ในโพรงมะเดื่อนี้ จึงได้เรียกว่า "วัดโพรงมะเดื่อ" ตามชื่อของหมู่บ้าน เดิมบ้านโพรงมะเดื่อมีชื่อว่า บ้านหัวเข้ วัดได้รับพระราชทานวิสุงคามสีมาเมื่อ พ.ศ. 2513 พ.ศ. 2528 วัดได้ดำเนินการจัดตั้งและอุปถัมภ์โรงเรียนมัธยมศึกษาโพรงมะเดื่อ วิทยาคม
อุโบสถหลังเก่าสร้างเมื่อประมาณ พ.ศ. 2411 ก่อนสร้างทางรถไฟ อุโบสถหลังใหม่สร้างเมื่อประมาณ พ.ศ. 2511
แสวง เสนาณรงค์
พลเอก แสวง เสนาณรงค์ เป็นอดีตรัฐมนตรีประจำสำนักนายกรัฐมนตรี ในรัฐบาลจอมพลถนอม กิตติขจร และนายสัญญา ธรรมศักดิ์ อดีตเลขาธิการทำเนียบนายกรัฐมนตรี และอดีตสมาชิกวุฒิสภา เขาเป็นผู้ช่วยคนสำคัญของจอมพล ถนอม กิตติขจร
ประวัติ
พลเอก แสวง เกิดเมื่อวันที่ 12 กุมภาพันธ์ พ.ศ. 2459 เป็นบุตรของพลเอก หลวงเสนาณรงค์ เข้ารับการศึกษาที่โรงเรียนสวนกุหลาบวิทยาลัย แล้วจึงได้ไปเรียนต่อที่โรงเรียนนายร้อยทหารบก แต่แสวง เรียนถึงแค่ปี 3 ก็ถูกคัดเลือกส่งไปเรียนวิชาทหารต่อที่ประเทศเบลเยียม เมื่อปี พ.ศ. 2480 เรียนได้ 3 ปี เกิดสงครามโลกครั้งที่ 2 ในยุโรป เขาจึงต้องย้ายไปเรียนที่อิตาลี ต่อมารัฐบาลไทยจึงให้แสวงกับ สนั่น พูนพัฒน์ เดินทางขึ้นไปอยู่ที่สวิตเซอร์แลนด์ซึ่งเป็นประเทศเป็นกลาง ไปเรียน “วิชาเศรษฐศาสตร์การเมือง” จึงมีส่วนทำให้เขาเป็นทหารการเมืองมาก ได้ศึกษาทั้งเรื่องทหารและการเมืองอย่างลึกซึ้ง ครั้นสงครามโลกสิ้นสุดลง แสวงก็ได้เดินทางกลับไทยในปี พ.ศ. 2489
พลเอก แสวง ได้รับแต่งตั้งเป็นสมาชิกวุฒิสภา ในปี พ.ศ. 2511 และลาออกในปี พ.ศ. 2512 รวมทั้งยังเคยเป็นนายกสภามหาวิทยาลัยรามคำแหง
วัดไตรมิตรวราราม
วัดไตรมิตรวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านเป็ด ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ วัดมีเนื้อที่ 9 ไร่ 3 งาน มีที่ธรณีสงฆ์ จำนวน 2 แปลง เนื้อที่ 31 ไร่ 3 งาน 23 ตารางวา จดคลองมอญและคลองลุ่ยทางทิศใต้ จดแม่น้ำเจ้าพระยาทางทิศตะวันออก จดถนนสุขสวัสดิ์ทางทิศตะวันตก ปัจจุบันพระครูเกษมปิยธรรม (บรรจง) เป็นเจ้าอาวาส
วัดไตรมิตรวรารามเดิมมีชื่อว่า วัดคลองรุ่ย นางแย้มได้ถวายที่ดินให้เป็นที่สร้างวัดเมื่อปี พ.ศ. 2453 ผู้ดำเนินการสร้างวัดมีนายผึ้ง นายพุฒ นางอิ่ม นางพิน นายหวี่ นายคร และนายส่ง พร้อมด้วยผู้มีจิตศรัทธาทั่วไป ต่อมานางเป้า อินทรัพย์ ได้ถวายที่ดินอีก 2 ไร่เศษ และได้ถวายที่นา 22 ไร่ 3 งาน วัดได้รับพระราชทานวิสุงคามสีมาเมื่อวันที่ 25 พฤศจิกายน พ.ศ. 2469 ด้านการศึกษา วัดได้เปิดสอนพระปริยัติธรรมเริ่มมาตั้งแต่ พ.ศ. 2517 แผนกบาลีตั้งแต่ พ.ศ. 2523 โรงเรียนสอนเด็กก่อนเกณฑ์เริ่มมาตั้งแต่ พ.ศ. 2522 นอกจากนี้ยังมีหอสมุด สำนักงานแพทย์ประจำตำบล มูลนิธิการศึกษา อุปสมบทผู้ยากจน ศูนย์การอบรมเยาวชนภาคฤดูร้อน และฌาปนสถานสงเคราะห์ผู้ยากจนอีกด้วย
มหาวิทยาลัยวิชิทอสเตต
มหาวิทยาลัยวิชิทอสเตต (Wichita State University) เป็นมหาวิทยาลัยรัฐบาล ตั้งอยู่ที่เมืองวิชิทอ ใน รัฐแคนซัส สหรัฐอเมริกา ก่อตั้งในปี พ.ศ. 2438 (ค.ศ. 1895) เปิดสอนระดับปริญญาตรีจนถึงปริญญาเอก ในปี 2550 มีคณาจารย์ 520 คน นักศึกษาประมาณ 15,000 คน
คอนเวิร์ส (บริษัทรองเท้า)
thumb|สัญลักษณ์คอนเวิร์ส คอนเวิร์ส (Converse) เป็นบริษัทผลิตอุปกรณ์กีฬาสัญชาติอเมริกัน โดยมากผลิตภัณฑ์ที่มีชื่อเสียงจะเป็นรองเท้ากีฬา ก่อตั้งบริษัทโดย Marquise M. Converse
วันหยุดในประเทศกินี
นี่คือรายการวันหยุดของประเทศ สาธารณรัฐกินี (Republic of Guinea)
วันหยุด
1 มกราคม - วันขึ้นปีใหม่
5 กุมภาพันธ์ - Mouloud
9 เมษายน - อีสเตอร์วันจันทร์
1 พฤษภาคม - วันแรงงาน
15 สิงหาคม - วันแม่พระรับเกียรติยกขึ้นสวรรค์
19 สิงหาคม - วันอีด
26 ตุลาคม -งานเลี้ยงของการเสียสละ
1 พฤศจิกายน - วันสมโภชนักบุญทั้งหลาย
25 ธันวาคม - คริสต์มาส
แหล่งข้อมูลอื่น
1.http://www.worldtravelguide.net/guinea/public-holidays
วันหยุดในประเทศเซียร์ราลีโอน
นี่คือรายการวันหยุดในประเทศเซียร์ราลีโอน
ปลาเบลนนี่
ปลาเบลนนี่ (Blennies) เป็นอันดับย่อยของปลาทะเลกระดูกแข็งจำพวกหนึ่ง ในอันดับปลากะพง (Perciformes) ใช้ชื่อวิทยาศาสตร์ว่า Blennioidei
ปลาเบลนนี่ มีชื่อสามัญในภาษาไทยว่า "ปลาตั๊กแตนหิน" หรือ"ปลาตุ๊ดตู่" จากพฤติกรรมที่อาศัยและมุดไปมาอยู่ในรู เหมือนกับตุ๊ดตู่ มีลักษณะโดยรวม คือ มีลำตัวกลมยาวคล้ายปลาไหลหรือปลาบู่ แต่สั้นกว่ามาก มีขนาดโตเต็มที่ยาวประมาณ 3-4 นิ้ว ดวงตากลมโต ปากกว้าง ครีบหลังยาวต่อกันไปตลอดความยาวของลำตัว  อาศัยอยู่ในรูหรือซอกหิน หรือเปลือกหอยที่ว่างเปล่า โดยจะโผล่มาแต่ส่วนหัวเพื่อสังเกตการณ์
เป็นปลาออกหากินในเวลากลางวัน โดยมักหากินตามพื้นทะเลใกล้ ๆ กับรูที่อาศัย ตัวผู้มีสีสันสดใสสวยกว่าตัวเมีย และมีขนาดใหญ่กว่าด้วย โดยมากเป็นปลากินพืชเป็นอาหาร มีอาหารหลัก คือ ตะไคร่น้ำ แต่ก็มีบางจำพวกที่กินเนื้อเป็นอาหาร
โดยสามารถจำแนกวงศ์ของปลาเบลนนี่ ออกได้ทั้งหมด 6 วงศ์ คือ
พบทั้งหมดราว 883 ชนิด ใน 133 สกุล เป็นปลาทะเลแทบทั้งหมด มีเพียงไม่กี่ชนิดเท่านั้นที่พบในน้ำกร่อยหรือน้ำจืด เช่น ปลากระบี่ (Omobranchus ferox) เป็นต้น
ปลาเบลนนี่ เป็นปลาที่นักเลี้ยงปลาสวยงาม มักจะเลี้ยงไว้ในตู้กระจก เพื่อให้กินตะไคร่น้ำเพื่อทำความสะอาดตู้
ซีคมุนท์ ฟร็อยท์
ซีคมุนท์ ฟร็อยท์ (Sigmund Freud, ; 6 พฤษภาคม ค.ศ. 1856 — 23 กันยายน ค.ศ. 1939) เป็นประสาทแพทย์ชาวออสเตรีย ผู้เป็นที่รู้จักในฐานะบิดาแห่งจิตวิเคราะห์
บิดามารดาของฟร็อยท์ยากจน แต่ได้ส่งเสียให้ฟร็อยท์ได้รับการศึกษา เขาสนใจกฎหมายเมื่อครั้งเป็นนักเรียน แต่เปลี่ยนไปศึกษาแพทยศาสตร์แทน โดยรับผิดชอบการวิจัยโรคสมองพิการ ภาวะเสียการสื่อความ และจุลประสาทกายวิภาคศาสตร์ เขาเดินหน้าเพื่อพัฒนาทฤษฎีเกี่ยวกับจิตไร้สำนึกและกลไกของการกดเก็บ และตั้งสาขาจิตบำบัดด้วยวาจา โดยตั้งจิตวิเคราะห์ ซึ่งเป็นวิธีการทางคลินิกเพื่อรักษาจิตพยาธิวิทยาผ่านบทสนทนาและระหว่างผู้รับการรักษากับนักจิตวิเคราะห์ แม้จิตวิเคราะห์จะใช้เป็นการปฏิบัติเพื่อการรักษาลดลง แต่ก็ได้บันดาลใจแก่การพัฒนาจิตบำบัดอื่นอีกหลายรูปแบบ ซึ่งบางรูปแบบแตกออกจากแนวคิดและวิธีการดั้งเดิมของฟร็อยท์
ฟร็อยท์ตั้งสมมุติฐานการมีอยู่ของลิบีโด (พลังงานซึ่งให้กับกระบวนการและโครงสร้างทางจิต) พัฒนาเทคนิคเพื่อการรักษา เช่น การใช้ความสัมพันธ์เสรี (ซึ่งผู้เข้ารับการรักษารายงานความคิดของตนโดยไม่มีการสงวน และต้องไม่พยายามเพ่งความสนใจขณะทำเช่นนั้น) ค้นพบการถ่ายโยงความรู้สึก (กระบวนการที่ผู้รับการรักษาย้ายที่ความรู้สึกของตนจากประสบการณ์ภาพในอดีตของชีวิตไปยังนักจิตวิเคราะห์) และตั้งบทบาทศูนย์กลางของมันในกระบวนการวิเคราะห์ และเสนอว่า ฝันช่วยรักษาการหลับ โดยเป็นเครื่องหมายของความปรารถนาที่สมหวัง ที่หาไม่แล้วจะปลุกผู้ฝัน เขายังเป็นนักเขียนบทความที่มีผลงานมากมาย โดยใช้จิตวิเคราะห์ตีความและวิจารณ์วัฒนธรรม
จิตวิเคราะห์ยังทรงอิทธิพลอยู่ในทางจิตเวชศาสตร์ และต่อมนุษยศาสตร์โดยรวม แม้ผู้วิจารณ์บางคนจะมองว่าเป็นวิทยาศาสตร์ลวงโลก และกีดกันทางเพศ การศึกษาเมื่อ ค.ศ. 2008 เสนอว่า จิตวิเคราะห์ถูกลดความสำคัญในสาขาจิตวิทยาในมหาวิทยาลัย แม้ว่าทฤษฎีของฟร็อยท์จะมีเนื้อหาทางวิทยาศาสตร์อยู่ก็ตาม แต่ผลงานของเขาได้รับการตีแผ่ในความคิดเชิงปัญญาและวัฒนธรรมสมัยนิยม
จิตไร้สำนึก
มโนทัศน์จิตไร้สำนึกเป็นศูนย์กลางการบรรยายจิตของฟร็อยท์ ฟร็อยท์เชื่อว่า กวีและนักคิดผิวขาวรู้ถึงการมีอยู่ของจิตไร้สำนึกมานานแล้ว เขามั่นใจว่า จิตไร้สำนึกได้รับการรับรองอย่างเป็นวิทยาศาสตร์ในสาขาจิตวิทยา อย่างไรก็ดี มโนทัศน์ดังกล่าวปรากฏขึ้นอย่างไม่เป็นทางการในงานเขียนของฟร็อยท์ ครั้งแรกถูกเสนอมาเชื่อมโยงกับปรากฏการณ์การกดเก็บ เพื่ออธิบายว่าเกิดอะไรขึ้นต่อความคิดซึ่งถูกกดเก็บ ฟร็อยท์ระบุชัดเจนว่า มโนทัศน์จิตไร้สำนึกอาศัยทฤษฎีการกดเก็บ เขาตั้งสมมุติฐานวัฏจักรที่ความคิดถูกกดเก็บ แต่ยังคงอยู่ในจิต โดยนำออกจากความรู้สึกตัวแต่ยังเกิดผลอยู่ แล้วกลับมาปรากฏในความรู้สึกตัวอีกครั้งภายใต้กรณีแวดล้อมบางประการ สมมุติฐานดังกล่าวอาศัยการสืบค้นผู้รับการรักษา traumatic hysteria ซึ่งเปิดเผยผู้รับการรักษาที่พฤติกรรมของผู้ป่วยไม่สามารถอธิบายได้โดยไม่อ้างอิงถึงความคิดที่พวกเขาไม่มีสติ ข้อเท็จจริงนี้ ประกอบกับการสังเกตว่า พฤติกรรมเช่นนั้น มนุษย์อาจชักนำให้เกิดได้โดยการสะกดจิต ซึ่งความคิดจะถูกใส่เข้าไปในจิตของบุคคล แนะนัยว่า แนวคิดเกิดผลอยู่ในผู้รับการรักษาดั้งเดิม แม้ว่าผู้รับการทดลองจะไม่ทราบถึงความคิดนั้นก็ตาม
ฝัน
ฟร็อยท์เชื่อว่า หน้าที่ของฝันคือ การรักษาการหลับโดยแสดงภาพความปรารถนาที่สมหวัง ซึ่งหาไม่แล้วจะปลุกผู้ฝัน
พัฒนาการความต้องการทางเพศ
ฟร็อยท์เชื่อว่าลิบีโดหรือความต้องการทางเพศนี้พัฒนาขึ้นในปัจเจกบุคคลโดยการเปลี่ยนแปลงวัตถุ กระบวนการซึ่งประมวลโดยมโนทัศน์การเปลี่ยนให้เป็นที่ยอมรับ (sublimation) เขาแย้งว่า มนุษย์เกิดมา "วิตถารหลายรูปแบบ" หมายความว่า วัตถุใด ๆ ก็เป็นแหล่งความพึงพอใจได้ เขายังแย้งต่อไปว่า เมื่อมนุษย์พัฒนาขึ้น พวกเขาจะติดข้องในวัตถุต่าง ๆ ผ่านขั้นพัฒนาการของเขา ได้แก่ ขั้นปาก ยกตัวอย่างเช่น ความพึงพอใจของทารกในการเลี้ยงดู ขั้นทวารหนัก ยกตัวอย่างเช่น ความพึงพอใจของเด็กเล็กในการถ่ายที่กระโถนของตน แล้วมาสู่ขั้นอวัยวะเพศ ในขั้นอวัยวะเพศนี้ ฟร็อยท์ยืนยันว่า ทารกชายจะติดข้องต่อมารดาของตนเป็นวัตถุทางเพศ (รู้จักในชื่อ ปมเอดิเพิส) ระยะซึ่งสิ้นสุดลงด้วยการขู่ว่าจะตอน (castration) ซึ่งส่งผลให้เกิด ปมการตอน อันเป็นแผลที่ร้ายแรงที่สุดในชีวิตวัยเยาว์ของเขา ในงานเขียนภายหลังของเขา ฟร็อยท์ได้ตั้งสมมุติฐานถึงสถานการณ์ที่เทียบเท่ากับปมเอดิปุสในทารกหญิง โดยเป็นการติดข้องทางเพศอยู่กับบิดาของตน เรียกว่า "ปมอิเล็กตรา" ในบริบทนี้ แม้ว่าฟร็อยท์จะมิได้เสนอคำดังกล่าวเองก็ตาม พัฒนาการความต้องการทางเพศขั้นแฝงอยู่ก่อนพัฒนาการความต้องการทางเพศขั้นสนใจเพศตรงข้าม เด็กต้องการได้รับความพึงพอใจในปริมาณที่เหมาะสมในแต่ละขั้นเพื่อที่จะก้าวสู่ขั้นพัฒนาการต่อไปอย่างง่ายดาย แต่การได้รับความพึงพอใจน้อยหรือมากเกินไปอาจนำไปสู่การติดข้องในขั้นนั้น และอาจก่อให้เกิดพฤติกรรมถดถอยกลับไปยังขั้นนั้นในชีวิตภายหลังได้
อิด อัตตา และอภิอัตตา
อิด (id) เป็นส่วนของจิตใจที่ไร้สำนึก หุนหันพลันแล่นและเหมือนเด็กซึ่งทำงานอยู่บน "หลักความพึงพอใจ" และเป็นแหล่งที่มาของแรงกระตุ้นและแรงขับพื้นฐาน อิดแสวงความต้องการและความพึงพอใจทันที ส่วนอภิอัตตา (superego) เป็นองค์ประกอบทางศีลธรรมของจิตใจ ซึ่งพิจารณาว่า ไม่มีกรณีแวดล้อมพิเศษใดที่สิ่งที่ถูกต้องทางศีลธรรมอาจไม่ถูกต้องต่อสถานการณ์ที่กำลังเกิดขึ้น อัตตา (ego) ที่ปฏิบัติการอย่างเป็นเหตุเป็นผล พยายามรักษาสมดุลระหว่างการแสวงความพึงพอใจของอิดและการเน้นศีลธรรมของอภิอัตตาซึ่งปฏิบัติไม่ได้จริง อัตตาเป็นส่วนของจิตใจที่โดยปกติสะท้อนโดยตรงในการแสดงออกของบุคคลมากที่สุด เมื่อรับภาระหนักเกินไปหรือถูกคุกคามจากหน้าที่ของอัตตา มันจะใช้กลไกป้องกันตนเอง ซึ่งรวมถึงการปฏิเสธ การกดเก็บและการย้ายที่ มโนทัศน์นี้โดยปกติแสดงภาพโดย "แบบจำลองภูเขาน้ำแข็ง" แบบจำลองนี้แสดงบทบาทของอิด อัตตาและอภิอัตตาตามความคิดเกี่ยวกับ ภาวะรู้สำนึกและไม่รู้สำนึก
แหล่งข้อมูลอื่น
1856 1939
ดอลลาร์แคนาดา
ดอลลาร์แคนาดา (สัญลักษณ์ $ โค้ด CAD) เป็นสกุลเงินหลักของประเทศแคนาดา โดยปกติจะใช้ย่อในสัญลักษณ์ดอลลาร์ ($) หรือใช้ C$ เพื่อแบ่งแยกกับสกุลเงินดอลลาร์อื่น 1 ดอลลาร์แคนาดาแบ่งย่อยออกเป็น 100 เซนต์ ดอลลาร์แคนาดาเป็นหน่วยเงินที่มีการแลกเปลี่ยนเป็นอันดับ 5 ของโลก (ณ 2564)
วิกิพีเดียภาษาฮินดี
วิกิพีเดียภาษาฮินดี เป็นสารานุกรมวิกิพีเดียที่จัดทำขึ้นในภาษาฮินดี เริ่มสร้างเมื่อเดือนกรกฎาคม ค.ศ. 2003 ปัจจุบันวิกิพีเดียภาษาฮินดีมีบทความทั้งหมด บทความ (September 2023)
โดยเฉลี่ย มีผู้เข้าชมวิกิพีเดียภาษาฮินดีในเดือนธันวาคม ค.ศ. 2022 ที่ 50 ถึง 70 ล้านครั้งต่อเดือน ส่วนใหญ่มาจากอินเดีย
มูนไลต์
มูนไลต์ (Moonlight) เป็นรายการโทรทัศน์จากสหรัฐอเมริกา สร้างโดย Ron Koslow และ Trevor Munson เรื่องราวดำเนินเรื่องโดยการติดตามชีวิตของนักสืบเอกชน Mick St. John(แสดงโดย Alex O'Loughlin) ซึ่งเจ้าสาวของเขา Coraline (แสดงโดย Shannyn Sossamon) ได้ทำให้เขากลายเป็นแวมไพร์ในคืนงานแต่งงานเมื่อ 55 ปีก่อนหน้านี้ เขาพยายามใช้ชีวิตให้เข้ากับปัจจุบันพร้อมกับความรักที่มีให้กับ Beth Turner (แสดงโดย Sophia Myles) รวมถึงการใช้ชีวิตกับแวมไพร์ตัวอื่นๆ ในลอสแอนเจลิส
ภาพยนตร์ชุดนี้ผลิตโดย Warner Bros. Television และ Silver Pictures ออกอากาศต่อจากรายการ Ghost Whisperer ทุกวันศุกร์เวลา 21 นาฬิกา ทางสถานี CBS (ตามเวลาตะวันออกของสหรัฐอเมริกา) เริ่มออกอากาศครั้งแรกเมื่อวันที่ 28 กันยายน พ.ศ. 2550 และออกอากาศตอนสุดท้ายของฤดูกาลแรกเมื่อวันที่ 16 พฤษภาคม พ.ศ. 2551
CBS ได้ประกาศอย่างเป็นทางการว่า Moonlight ได้ถูกยกเลิกแล้ว ภายหลังจากการออกอากาศเพียงหนึ่งฤดูกาล ภายหลังจากการประกาศ Warner Bros. ได้พยายามขายรายการให้กับสถานีอื่นที่สนใจ แต่ในวันที่ 23 มิถุนายน พ.ศ. 2551 ได้มีการรายงานว่าการพยายามขาย Moonlight ให้กับสถานีอื่นนั้นไม่เป็นผลสำเร็จ ทำให้รายการนี้ถูกยกเลิกอย่างถาวร
กีฬาจักรยานในโอลิมปิกฤดูร้อน 1920
การแข่งขันจักรยานในโอลิมปิกฤดูร้อน 1920 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 9-10 สิงหาคม พ.ศ. 2463 จัดขึ้นที่สนาม Vélodrome d'Anvers Zuremborg, แอนต์เวิร์ปและพื้นที่รอบๆ ซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 103 คน จาก 14 ประเทศ
มูนไลต์
แนวเริ่มต้น
Trevor Munson ในตอนแรกได้สร้างตัวละครชื่อ Mick Angel ในปีพ.ศ. 2547 และได้ใช้เวลาสองปีครึ่งในการเขียนนิยายเกี่ยวกับตัวละครนี้ นิยายยังได้ถูกนำไปปรับเปลี่ยนให้เป็นบทภาพยนตร์ โดยมี Bruce Willis เล่นเป็นตัวเอกของเรื่อง ภายหลังบทได้ตกไปอยู่ในมือของ Nina Tassler ณ สถานี CBS ซึ่งได้จับ Munson กับ Ron Koslow ที่เคยเป็นผู้สร้างของภาพยนตร์ชุด Beauty And The Beast เพื่อพยายามเปลี่ยนบทภาพยนตร์ให้กลายเป็นภาพยนตร์ชุด ในตอนแรก ภาพยนตร์ชุดนี้มีชื่อว่า "Twilight" และตอนนำร่องของเรื่องที่เขียนโดย Munson และ Koslow พยายามจะนำเสนอให้จบภายใน 14 ถึง 20 นาทีโดย Warner Bros. Television ในเดือนมกราคม ปีพ.ศ. 2550 ภายในเดือนเดียวกัน Joel Silver และ Gerard Bocaccio ยังได้มาช่วยสร้างภายใต้ชื่อ Silver Pictures Rod Holcomb directed the presentation. ภายหลังโครงการได้เปลี่ยนชื่อเป็น "Moonlight" เมื่อทางสถานี CBS ได้สั่งซื้อภาพยนตร์ชุดนี้สิบสามตอนในวันที่ 14 พฤษภาคม พ.ศ. 2550
การโฆษณา
รายการนี้ได้มีการจัดแสดง ณ งาน Comic-Con International ในวันที่ 27 กรกฎาคม พ.ศ. 2550 ในซานดิเอโก พร้อมกับผู้ผลิต Joel Silver เพื่อที่จะโฆษณาภาพยนตร์ชุดนี้ ผู้ผลิตและผู้เขียนบท Harry Werksman กล่าวว่าจะมีการวางจำหน่าย DVD ของ Moonlight ประมาณเดือนกันยายน พ.ศ. 2551 พร้อมกับบทวิจารณ์และสัมภาษณ์จาก O'Loughlin.
นักแสดง
Alex O'Loughlin แสดงเป็นนักสืบเอกชนชื่อ Mick St. John ซึ่งได้กลายมาเป็นแวมไพร์เมื่อห้าสิบกว่าปีก่อนหน้านี้ หรือในปีพ.ศ. 2495 เมื่อคืนวันแต่งงานของเขากับ Coraline เขาอายุสามสิบปีในขณะนั้น
Sophia Myles แสดงเป็นนักข่าวในอินเทอร์เน็ต Beth Turner และเป็นผู้หญิงที่ St. John หลงรัก นอกจากนี้ Beth ยังมีควาทรงจำเมื่อถูก Mick ช่วยชีวิต 22 ปีก่อนหน้า (ลอสแอนเจลิส ปีพ.ศ. 2528) แต่ในตอนแรกยังจำไม่ได้ว่า Mick คือผู้ที่ช่วยชีวิตเธอ Beth เป็นนักข่าวที่ประสบความสำเร็จในระดับหนึ่ง
Jason Dohring แสดงเป็นแวมไพร์ที่มีอายุยาวนานชื่อ Josef Kostan (โดยอ้างอิงว่าอายุ 4 ปีในปีพ.ศ. 2146 ทำให้เขาในตอนนี้มีอายุ ปี) เขายังเป็นที่ปรึกษาและเพื่อนของ St. John
Shannyn Sossamon แสดงเป็นอดีตภรรยาและผู้ทำให้ St. John กลายเป็นแวมไพร์ Coraline Duvall เธอเป็นโสเภณีระดับสูง อายุประมาณ 300 ปีในต้นศตวรรษที่ 18 ในฝรั่งเศส เธอได้ทำให้ Mick กลายเป็นแวมไพร์ในคืนดื่มน้ำผึ้งพระจันทร์และทำให้เกิดเรื่องบาดหมางระหว่างทั้งคู่ เธอถูกเชื่อว่าได้เสียชีวิตไปกว่ายี่สิบปี แต่เมื่อเธอกลับมา เธอกลายเป็นมนุษย์และอ้างว่ามีทางรักษาการเป็นแวมไพร์ Mick พยายามที่จะค้นหาความลับของ Coraline เพื่อที่จะทำให้ตัวเขาได้กลายเป็นมนุษย์
ตำนาน
เรื่องราวของ Moonlight นำมาจากตำนานแวมไพร์ที่แปลกประหลาด พ่อพันธุ์หรือแม่พันธุ์เป็นแวมไพร์ที่ทำให้มนุษย์กลายเป็นแวมไพร์ และต้องสอนเขาให้ใช้ชีวิตในแบบแวมไพร์ แต่เพียงแค่การกัดไม่สามารถทำให้มนุษย์กลายเป็นแวมไพร์ เมื่อใกล้ตาย มนุษย์ที่ถูกกัดจะต้องดื่มเลือดของพ่อพันธุ์หรือแม่พันธุ์ แล้วจึงจะกลายเป็นแวมไพร์ แวมไพร์ในเรื่อง Moonlight นั้นทนต่อแสงอาทิตย์ แต่แว่นกันแดดสามารถช่วยจากการโดนแสงอาทิตย์เป็นเวลานาน แวมไพร์จากเรื่อง Moonlight ยังมีชีพจร และเลือดไม่เย็น รวมถึงมีความรู้สึกไวต่อภาวะอุณหภูมิในร่างกายสูงเกิน (Hyperthermia) และเป็นไข้ แวมไพร์จากเรื่อง Moonlight ดื่มเลือดมนุษย์เพื่ออยู่รอด ไม่เหมือนกับ Nick Knight ซึ่งเป็นแวมไพร์จากเรื่อง Forever Knight ลิ่มไม้ในเรื่อง Moonlight ไม่ได้ทำอันตรายต่อเหล่าแวมไพร์ แต่ทำให้เป็นอัมพาตเท่านั้น ซึ่งแตกต่างจากเรื่อง Angel และ Buffy the Vampire Slayer แต่วิธีการอย่างเช่นการตัดศีรษาและการสังหารนั้นทำให้ตายได้ เงินและไฟยังเป็นพิษต่อแวมไพร์ในเรื่อง Moonlight แต่น้ำมนต์และกระเทียมนั้นทำอะไรแวมไพร์ไม่ได้
เสียงตอบรับจากผู้ชม
ผู้ชมที่ชอบรับชมภาพยนตร์ชุด Moonlight นี้ได้จัดตั้งเว็บไซต์และห้องสนทนาสำหรับแฟนคลับขึ้นในสหรัฐอเมริกาและประเทศอื่นๆ เช่นกัน และยังมีการทำบุญบริจาคเงินกว่า 10,000 ดอลล่าร์สำหรับ Toys for Tots ซึ่งเป็นธนาคารอาหารของลอสแอนเจลิส และกาชาดของอเมริกา เหล่าแฟนคลับยังรวบรวมเลือดไปทั่วสหรัฐอเมริกา ทำให้นักแสดงนำอย่าง Alex O’Loughlin กลายเป็นโฆษกของกาชาด งาน MoonlightCon ครั้งแรกได้เกิดขึ้นในลอสแอนเจลิสในวันสุดสัปดาห์ระลึกถึงทหารสหรัฐอเมริกา
คำวิจารณ์
คำวิจารณ์สำหรับตอนนำร่องนั้นส่วนใหญ่เป็นไปทางลบ รวมไปถึงทั้งภาพยนตร์ชุด การนำเสนอตอนนำร่องที่ได้ทำตอนแรกนั้น The Futon Critic ได้วิพากษ์วิจารณ์ด้วยบทวิจารณ์ที่เสียดแทงและให้ดาวเพียงแค่หนึ่งดวงจากสี่ดวง และยังกล่าวว่า ตอนนำร่องของสถานี CBS อีกเรื่องหนึ่งอย่าง Babylon Fields ควรถูกนำมาพัฒนามากกว่า Moonlight คำวิจารณ์ยังกล่าวต่อไปอีก โดยหวังว่าจะมีการถ่ายทำตอนนำร่องใหม่ ซึ่งก็ได้ถ่ายทำใหม่อีกครั้งหลังจากเหล่านักแสดงถูกเปลี่ยน Matthew Gilbert จาก The Boston Globe รู้สึกว่ามันเกือบกลายมาเป็น "ฝันร้ายอย่างเต็มตัว" Tim Goodman จาก The San Francisco Chronicle ให้คำวิจารณ์ด้านลบอย่างรุนแรง กล่าวว่าภาพยนตร์ชุดนั้น "ทำออกมาได้แย่" และ "อาจเป็นรายการใหม่ที่แย่ที่สุดในฤดูใบไม้ร่วงนี้" เขายังกล่าวอีกว่ารายการนี้ นักแสดงแสดงได้ "เลวร้ายมาก" และ "มีบทที่แย่ที่สุดในฤดูกาลใหม่นี้" Travis Fickett จาก IGN กล่าวว่า "[แม้ว่า]รายการจะไม่แย่ [...] แต่มันเหมือนเป็นการนำมารวมกันของส่วนต่างๆ ที่ไม่เหมือนกันอย่างมากที่ทำให้มันไม่เข้ากันเลย" ส่วนด้านการแสดง เขาได้กล่าวว่า O'Loughlin นั้น "แสดงได้เหมาะสมมาก" และ Sophia Myles นั้น "ถือว่าเป็นแง่ที่ดูท่าทางดีที่สุดสำหรับภาพยนตร์ชุดนี้" เขายังกล่าวอีกว่า "Jason Dohring นั้นสามารถสร้างตัวละครที่ชอบเยาะเย้ยการกระทำทุกอย่าง ที่มาพร้อมกับความเป็นอมตะ"
ซีเปีย (วงดนตรี)
ซีเปีย (Sepia) เป็นวงดนตรีไทย ในกลุ่มนักร้องแนวออลเทอร์นาทิฟ
การก่อตั้งวง
ซีเปียก่อตั้งโดย 2 สมาชิก คือ เจษฎา สุขทรามร และ ภานุ กันตะบุตร โดยชื่อวงนำมาจากสีซีเปีย อันเป็นสีประจำคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง สถาบันที่เจษฎาศึกษาเล่าเรียนอยู่ในเวลานั้น ซีเปียเป็นที่รู้จักจากเพลง "เกลียดตุ๊ด" และ "เดทก็อด" ในสมัยยุคออลเทอร์นาทิฟเฟื่องฟู ด้วยเนื้อหาบทเพลงที่รุนแรง เสียดสีสังคม ทำให้กลายมาเป็นเอกลักษณ์ของวง จนซีเปียกลายมาเป็นแรงบัลดาลใจให้กับวงใต้ดินหลายๆ วงในเวลาต่อมา
ก้าวสู่วงการดนตรี
ในปี พ.ศ. 2537 ซีเปียได้ออกอัลบั้มแรกคืออัลบั้ม เกลียดตุ๊ด อันเป็นผลงานสร้างชื่อให้กับวงซีเปียเป็นอย่างมาก จากเพลง "เกลียดตุ๊ด" และ "เดทก็อด" อัลบั้มนี้สามารถทำยอดขายได้จำนวนมาก แต่กลับโดนโกงรายได้ พร้อมกับถูกแอบอ้างแสดงความเป็นเจ้าของเพลงจากคนใกล้ตัว ในปีต่อมา ซีเปีย เข้าสังกัดค่ายเบเกอรี่มิวสิค และมีเพิ่มสมาชิกอีก 2 คน ได้แก่ เอกพงศ์ เชิดธรรม และ ทวิพล สุดารา สืบเนื่องจากทั้งสองนั้นมีชื่อเล่นว่า เอก จึงกลายมาเป็นอัลบั้ม ทูเอกส์ อันหมายถึงสองเอก ด้วยความที่ถูกดูถูกในเรื่องของฝีมือจากอัลบั้มชุดที่แล้ว ซีเปียจึงแสดงความสามารถทางดนตรีอย่างสุดฝีมือในอัลบั้มนี้ โดยมีการนำเสนอเนื้อหาของเพลงแบบใหม่ๆ และได้รับการยกย่องว่าเป็นอัลบั้มที่ดีที่สุดของวง และเป็นหนึ่งในอัลบั้มร็อกยอดเยี่ยมตลอดกาลของไทย นอกจากนี้ซีเปียได้ออกอัลบั้มบันทึกการแสดงสดในชื่อว่า เดอะเลดีออร์นแอนด์ทูเอกส์ ซึ่งบันทึกจากการแสดงคอนเสิร์ตร่วมกับอรอรีย์ ซึ่งมียอดขายอัลบั้มไม่ตรงตามเป้าหมาย จึงยุติการร่วมงานกับเบเกอรี่มิวสิค
การกลับมาของซีเปีย
ต่อมา ในปี พ.ศ. 2543 หลังจากที่ประสบสภาวะเศรษฐกิจฟองสบู่แตก ซีเปียได้กลับมาอีกครั้งพร้อมกับดนตรีแบบดั้งเดิมในอัลบั้ม ไม่ต้องใส่ถุง แสดงถึงความบ้าระห่ำของวงที่ยังคงไม่เปลี่ยนไป ความดิบของดนตรีทำให้ซีเปียกลับมาเป็นที่นิยมอีกครั้ง เพลง "อยากอยู่กับเธอทั้งคืน" ที่ร่วมกับ พิจิกา จิตตะปุตตะ ได้ขึ้นชาร์ตแฟตเรดิโอ (104.5 เอฟเอ็ม) ทำให้ซีเปียได้จัดคอนเสิร์ตของวง ชื่อว่า "เล็ก ชิ้น สด ซีเปีย ไม่เชื่ออย่าตุ๊ดตู่" ที่โรงงานยาสูบเก่า เมื่อวันที่ 27 พฤษภาคม พ.ศ. 2544 และได้นำอัลบั้ม เกลียดตุ๊ด มาวางขายใหม่อีกครั้ง
การแยกย้ายของซีเปีย
เจษฎา สุขทรามร ร่วมกับ พิจิกา จิตตะปุตตะ ตั้งวง ดูบาดู ในสังกัด ก้านคอคลับ ปัจจุบันเขาได้เขามาบริหารค่ายเพลงใหม่ในเครือแกรมมี่ ชื่อ สนามหลวงการดนตรี และอำนวยการผลิตให้กับศิลปินต่างๆ ส่วน เอกพงศ์ เชิดธรรม เข้าร่วมกับวง เครสเชนโด้ สังกัดค่ายเบเกอรี่มิวสิค
เคาต์ดาวน์ (รายการโทรทัศน์)
เคาต์ดาวน์ เป็นรายการของประเทศอังกฤษอยู่ในช่อง 4 โดยพิธีกรคือ 	Richard Whiteley และ Carol Vorderman
ณัฏฐ์ บรรทัดฐาน
นายณัฏฐ์ บรรทัดฐาน อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์
ประวัติ
นายณัฏฐ์ บรรทัดฐาน เกิดเมื่อวันที่ 16 ธันวาคม พ.ศ. 2517 เป็นบุตรชายของนายบัญญัติ บรรทัดฐาน และนางสมนึก บุญชู ต่อมาบิดาไปแต่งงานใหม่กับนางจิตติมา สังขะทรัพย์ บุตรีของร้อยโทอุดม สังขะทรัพย์ รับราชการทหาร และนางสมถวิล สังขะทรัพย์ เป็นอาจารย์ ผู้อำนวยการโรงเรียน และเป็นผู้ก่อตั้งโรงเรียนสมถวิล สุขุมวิท 67 โรงเรียนดวงถวิล โรงเรียนสมถวิล ราชดำริ โรงเรียนสมถวิล หัวหิน โรงเรียนอนุบาลสมาคมสตรีไทยและแผนกรับเลี้ยงเด็กยากจน โรงเรียนสอนภาษา สมาคมนักเรียนเก่าญี่ปุ่น ในพระบรมราชูปถัมภ์ โรงเรียนศูนย์ฝึกอาชีวเกษตรสงเคราะห์ (จังหวัดเชียงใหม่ และจังหวัดสระบุรี)
ณัฏฐ์ สมรสกับนางประสันตยา เกตวัลห์ บุตรี นายประเดิม และ ดร.ชิตาภา เกตวัลห์
ณัฏฐ์สำเร็จการศึกษาชั้นประถมศึกษา จากโรงเรียนเซนต์คาเบรียล ระดับมัธยมศึกษา จากโรงเรียนสามเสนวิทยาลัย และระดับปริญญาตรี สาขาการเงินการธนาคาร จากมหาวิทยาลัยหอการค้าไทย และ Post Graduate Diploma in Business Management University of Plymouth ประเทศอังกฤษ
งานการเมือง
ณัฎฐ์ บรรทัดฐาน เริ่มต้นทำงานเป็นกรรมการบริษัท บริษัท นัมเบอร์ซิกส์ เอนเตอร์เทนเมนท์ จำกัด และผู้ช่วยกรรมการผู้จัดการสายงานขาย บริษัท โรแยลซีรามิค อุตสาหกรรม จำกัด (มหาชน) ต่อมาในการเลือกตั้ง พ.ศ. 2554 ได้ลงสนามสู่การเมืองระดับชาติ และได้รับเลือกเป็นสมาชิกสภาผู้แทนราษฎร กรุงเทพมหานคร เขต 15 เอาชนะนายภักดีหาญส์ หิมะทองคำ
ในปี 2562 เขาลงสมัคร ส.ส.แบบบัญชีรายชื่อ พรรคประชาธิปัตย์ ลำดับที่ 38 แต่ไม่ได้รับเลือกตั้ง
โทโกโรซาวะ
โทโกโรซาวะ (所沢市 (Tokorozawa-shi)) เป็นนครในจังหวัดไซตามะ ประเทศญี่ปุ่น บริเวณตอนกลางของที่ราบมูซาชิโนะ ระยะทางประมาณ 30 กิโลเมตร จากใจกลางกรุงโตเกียว
บางครั้งโทโกโรซาวะถูกจัดอยู่ในอาณาเขตของมหานครโตเกียวและปริมณฑล เนื่องจากเป็นย่านที่อยู่อาศัยชานกรุงโตเกียวที่มีราคาปานกลางถึงค่อนข้างถูก มีจำนวนประชากร ณ วันที่ 1 มีนาคม ค.ศ. 2023 ทั้งสิ้น 341,764 คน
ประชากร
ตามข้อมูลการสำรวจสำมะโนประชากรของญี่ปุ่น ประชากรของโทโกโรซาวะเริ่มคงที่หลังจากที่เติบโตอย่างต่อเนื่องมาหลายทศวรรษ
คลองลาดพร้าว
คลองลาดพร้าว เป็นคลองสายหนึ่งในพื้นที่เขตห้วยขวางและเขตจตุจักร กรุงเทพมหานคร มีจุดเริ่มต้นแยกจากคลองแสนแสบ ไปทางทิศตะวันตกเฉียงเหนือและทิศเหนือ ตัดกับทางน้ำสำคัญคือ ลำรางยมราช คลองพลับพลา คลองบางซื่อ คลองทรงกระเทียม คลองน้ำแก้ว และคลองเสือน้อย ไปสิ้นสุดบริเวณระหว่างสะพานถนนเสนานิคม 1 กับสะพานถนนประเสริฐมนูกิจ โดยมีแนวคลองที่ตรงต่อเนื่องไปคือคลองบางบัว ช่วงตั้งแต่วัดลาดพร้าวขึ้นไปจนถึงคลองบางบัวนั้นเดิมมีชื่อเรียกว่า "คลองวังหิน" แต่ปัจจุบันทางการได้เรียกรวมเป็นส่วนหนึ่งของคลองลาดพร้าว คลองลาดพร้าวมีความกว้างประมาณ 20–30 เมตร มีความยาวประมาณ 22 กิโลเมตร ความลึกของคลองในปัจจุบันประมาณ 1.5 เมตร
ประวัติ
คลองลาดพร้าวขุดขึ้นมาในสมัยใด ไม่ปรากฏแน่ชัด แต่สันนิษฐานว่าน่าจะใกล้เคียงกับการขุดคลองแสนแสบ (ขุดเมื่อ พ.ศ. 2380 ในสมัยพระบาทสมเด็จพระนั่งเกล้าเจ้าอยู่หัว) หากพิจารณาจากการตั้งถิ่นฐานบ้านเรือนและการสร้างวัดริมคลอง พบว่าวัดลาดพร้าวสร้างเมื่อ พ.ศ. 2410 คลองลาดพร้าวยังมีชุมชนมุสลิมตั้งกระจายอยู่ตลอดแนวคลองเช่นกัน ส่วนใหญ­่มีพื้นเพมาจากชุมชนสามอิน เชื้อสายชาวปัตตานี เช่น ชุมชนลาดพร้าว 80 (มัสยิดอีมาร่อตุ๊ดดิน) ชุมชนร่วมมิตรแรงศรัทธา ใกล้ตลาดยิ่งเจริญ­ (เขตดอนเมือง) ฯลฯ รวมแล้วไม่ต่ำกว่า 1,000 ครัวเรือน
ในช่วง พ.ศ. 2536 บริษัท นาวานำโชค จำกัด ให้บริการเดินเรือโดยสารความจุ 50 คน ในคลองลาดพร้าว มี 15 ท่าเรือ มีผู้โดยสารใช้บริการมากและเป็นที่นิยมพอสมควร ผู้โดยสารส่วนใหญ่มักใช้บริการจากตลาดยิ่งเจริญไปถึงคลองพระโขนง ยังสามารถต่อเรือไปคลองแสนแสบได้ในช่วงที่มีการเดินเรือ จนเมื่อ พ.ศ. 2538 เลิกกิจการไปเนื่องจากถูกร้องเรียนเรื่องการเดินเรือแล้วทำให้ริมตลิ่งของชุมชนริมคลองพังเสียหายและเรือวิ่งเร็วส่งเสียงดัง
สถานที่ริมคลอง
จากข้อมูล พ.ศ. 2561 คลองลาดพร้าวมีชุมชนต่าง ๆ ตั้งเรียงรายอยู่ใน 8 เขต คือ เขตวังทองหลาง เขตห้วยขวาง เขตลาดพร้าว เขตจตุจักร เขตบางเขน เขตหลักสี่ เขตดอนเมือง และเขตสายไหม รวม 50 ชุมชน ประมาณ 7,069 ครัวเรือน ชุมชนเคยจัดการแห่เรือเข้าพรรษา
มีวัดที่ตั้งอยู่ริมคลองได้แก่ วัดลาดพร้าว วัดใหม่เสนานิคม และวัดพระราม 9 กาญจนาภิเษก
ซีเกมส์ 1989
กีฬาซีเกมส์ 1989 ถือได้ว่าเป็นการจัดการแข่งขันซีเกมส์ ครั้งที่ 15 โดยมี กัวลาลัมเปอร์ ประเทศมาเลเซีย เป็นเจ้าภาพ ซึ่งจัดการแข่งขันตั้งแต่ 20 - 31 สิงหาคม พ.ศ. 2532 นับเป็นการจัดการแข่งขันกีฬาซีเกมส์ ครั้งที่ 4 ของประเทศมาเลเซีย
ประเทศแคเมอรูนในพาราลิมปิกฤดูร้อน 2020
ประเทศแคเมอรูน จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศแคเมอรูนได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 3 คน เข้าร่วมการแข่งขันใน 2 ชนิดกีฬา
วัดแค (อำเภอพระสมุทรเจดีย์)
วัดแค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดแค ตำบลปากคลองบางปลากด อำเภอพระสมุทรเจดีย์ จังหวัดสมุทรปราการ เจ้าอาวาสองค์ปัจจุบันคือ พระปลัด เพทาย อินฺทโชโต
วัดแคสร้างขึ้นเมื่อประมาณ พ.ศ. 2394 ในปลายสมัยพระบาทสมเด็จพระนั่งเกล้าเจ้าอยู่หัว ในช่วงเวลาเดียวกันกับที่ทางราชการสร้างป้อมปราการขึ้นที่ปากคลองบางปลากดฝั่งขวา เดิมชื่อว่า วัดโยธาวาส อีกแหล่งข้อมูลเขียน วัดโยธาหาร แต่ได้เปลี่ยนชื่อมาเป็น "วัดแค" ในภายหลัง วัดได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514 ได้รับพระราชทานวิสุงคามสีมาครั้งหลังเมื่อ 3 ธันวาคม พ.ศ. 2547 นอกจากนี้ยังได้ให้ทางราชการสร้างโรงเรียนโรงเรียนวัดแค เป็นโรงเรียนระดับอนุบาลถึงประถมศึกษา
วิกิพีเดียภาษาแอลเบเนีย
วิกิพีเดียภาษาแอลเบเนีย (Wikipedia Shqip) เป็นสารานุกรมวิกิพีเดียที่จัดทำขึ้นในภาษาแอลเบเนีย เริ่มสร้างเมื่อ 12 ตุลาคม พ.ศ. 2546 ณ วันที่ 1 September 2023 วิกิพีเดียภาษานี้มีบทความถึง บทความ
หอสมุดแห่งชาติเขตลาดกระบัง เฉลิมพระเกียรติ
หอสมุดแห่งชาติเขตลาดกระบัง เฉลิมพระเกียรติ เป็นแห่งแรกของโครงการหอสมุดแห่งชาติ 4 มุมเมือง ตั้งอยู่บริเวณถนนหลวงพรตพิทยพยัต เขตลาดกระบัง กรุงเทพมหานคร
ประวัติ
ในวันที่ 1 มิถุนายน พ.ศ. 2536 คณะรัฐมนตรีเห็นชอบให้สำนักหอสมุดแห่งชาติ จัดตั้งหอสมุดแห่งชาติ 4 มุมเมือง เนื่องจากตระหนักถึงการขยายตัวของกรุงเทพมหานครที่ทำให้มีประชากรเพิ่มมากขึ้น การคมนาคมเริ่มมีความคับคั่งประกอบกับจำนวนผู้ที่มาใช้บริการหอสมุดแห่งชาติมีเพิ่มมากขึ้นทุกปี เริ่มมีปัญหาความแออัดในเรื่องของสถานที่
หอสมุดแห่งชาติเขตลาดกระบัง เฉลิมพระเกียรติ จึงได้เริ่มจัดตั้งขึ้นเพื่อแก้ไขปัญหาดังกล่าว และเปิดโอกาสให้เยาวชน และประชาชนที่อยู่ในเขตปริมณฑล มีสถานที่ศึกษาค้นคว้า
สถานที่ตั้ง
หอสมุดแห่งชาติเขตลาดกระบัง เฉลิมพระเกียรติ ตั้งอยู่ที่ 280/8 หมู่ 2 ถนนหลวงพรตพิทยพยัต เขตลาดกระบัง กรุงเทพฯ 10520
แบบอาคาร
ผู้ออกแบบอาคาร คือ ฉลอง สมิตะมาน สถาปนิก ระดับ 8 สถาบันศิลปกรรม โดยลักษณะอาคารเป็นอาคารทรงไทยประยุกต์ มี 3 ชั้น ขนาดกว้าง 39.6 เมตร ยาว 54 เมตร รวมพื้นที่ใช้สอย 3,455 ตารางเมตร จัดแบ่งเป็นพื้นที่บริการดังนี้
ดูเพิ่ม
โรงเรียนพรตพิทยพยัต
วงจรลบ
วงจรลบ(Subtractor) เป็นวงจรเชิงผสม ที่ใช้ลบเลขฐาน2 ซึ่งเป็นหน่วยคำนวณและตรรกะ ชนิดหนึ่ง
การลบในเลขฐานสอง
การลบในเลขฐานสองนั้นทำได้สองวิธี
ไต่ขอบฟ้าท้านรก
ไต่ขอบฟ้าท้านรก (The Walk) เป็นภาพยนตร์ 3 มิติแนวชีวประวัติ กำกับโดย โรเบิร์ต เซเม็กคิส ซึ่งภาพยนตร์เรื่องนี้สร้างจากเรื่องจริงของ ฟีลีปี เปอตี นักกายกรรมชาวฝรั่งเศสที่เดินไต่ลวดข้ามระหว่างสองตึกของเวิลด์เทรดเซ็นเตอร์ เมื่อวันที่ 7 สิงหาคม ค.ศ. 1974
การนับถอยหลัง
การนับถอยหลัง หรือ เคานต์ดาวน์ (Countdown) คือการนับตัวเลขถอยหลัง ในหลักวินาที วัน หรือหน่วยเวลาอื่นเพื่อนับถอยหลังสู่เหตุการณ์ที่จะเกิดขึ้นหรือวันกำหนด หมดเวลา โดยทั่วไปแล้วจะนับถอยหลังในโอกาสอย่างเช่น การปล่อยจรวดหรือยานอวกาศ การจุดระเบิด การเริ่มการแข่งขัน หรือนับถอยหลังสู่วันปีใหม่
เควิน ฟิลลิปส์
เควิน ฟิลลิปส์ (Kevin Phillips) อดีตนักฟุตบอลอาชีพชาวอังกฤษ และอดีตกองหน้าทีมชาติอังกฤษ
ฟิลลิปส์ มีชื่อเต็มว่า เควิน มาร์ก ฟิลลิปส์ (Kevin Mark Phillips) เกิดเมื่อวันที่ 25 กรกฎาคม ค.ศ. 1973 เคยโด่งดังมีชื่อเสียงมาก่อนกับซันเดอร์แลนด์ ในราวปี ค.ศ. 1999–2000 ในช่วงที่ซันเดอร์แลนด์เลื่อนชั้นขึ้นมาเล่นในพรีเมียร์ลีก รวมถึงติดทีมชาติอังกฤษอยู่ช่วงหนึ่งด้วยเป็นระยะเวลาสั้น ๆ
ปัจจุบัน ฟิลลิปส์ ทำหน้าที่เป็นผู้ฝึกสอนคนหนึ่งให้กับเลสเตอร์ซิตี สโมสรสุดท้ายที่ฟิลลิปส์ลงเล่นให้ด้วยในฐานะนักฟุตบอลอาชีพ
อ้างอิง
1973
โรคน้ำกัดเท้า
โรคน้ำกัดเท้า หรือ ฮ่องกงฟุต คือ โรคที่มีอาการคันซึ่งเกิดจากเชื้อราที่เท้า เมื่ออากาศร้อน ๆ และเท้าชื้นมาก ๆ ประกอบกับมีเหงื่อออกมากด้วยจึงเป็นบ่อเกิดของเชื้อราที่เรียกว่า Dermatophytes เนื่องจากเชื้อราจะเจริญเติบโตและแพร่พันธุ์ได้ดีมากในอากาศร้อนชื้น tinea คือชื่อสามัญของการติดเชื้อที่ผิวหนัง tinea pedis คือเชื้อราที่เท้า หรือ jock itch or tinea cruis คือการติดเชื้อที่ผิวหนังบริเวณขาหนีบ ต้นขา ข้อพับต้นขามีอีกชื่อหนึ่งว่า สังคัง และ Ringworm or tinea capitis คือ กลากที่ศีรษะ
การติดเชื้อ
การติดเชื้อส่วนใหญ่มักมาจากการใช้ของร่วมกับผู้อื่น เช่น ผ้าเช็ดตัว รองเท้า หรือว่ายน้ำในสระสาธารณะ
อาการ
อาการของโรคเชื้อราที่เท้า คือ คันตามซอกนิ้วเท้าและผิวหนังลอกออกเป็นขุย ๆ เป็นผื่นที่เท้า ผิวหนังที่เท้าเกิดพุพอง นิ้วเท้าหนาและแตกที่เป็นมากและพบบ่อยจะเกิดตรงซอกนิ้ว แต่ก็สามารถเกิดที่ส้นเท้าได้เช่นกัน
การรักษา
การรักษาโรคราที่เท้า ควรล้างเท้าให้สะอาดด้วยสบู่และเช็ดให้แห้ง ใส่ถุงเท้าที่สะอาดและไม่เปียกชื้นใช้ครีมกันเชื้อราหรือโรยแป้งฝุ่นที่เท้า
การป้องกัน
ควรใส่ถุงเท้าและรองเท้าที่แห้ง เช็ดเท้าให้แห้งโดยเฉพาะซอกเท้าหลังอาบน้ำ ใส่ถุงเท้าที่ทำด้วยขนสัตว์ดีกว่าผ้าฝ้ายเพราะผ้าขนสัตว์ช่วยซับความชื้นจากเท้า ถ้าเป็นเท้าเปียกควรเปลี่ยนรองเท้า ควรมีรองเท้า 2 คู่ ใส่สลับกัน ไม่ควรใส่รองเท้าคู่เดิมทุกวัน
โรคแทรกซ้อน
โรคแทรกซ้อนคือการที่ผิวหนังอักเสบ เกิดในรายที่รุนแรงและสามารถรักษาด้วยยาปฏิชีวนะ
ยุน โบ-ซ็อน
ยุน โบ-ซ็อน (26 สิงหาคม พ.ศ. 2440 - 18 กรกฎาคม พ.ศ. 2533) เป็นนักเคลื่อนไหวเพื่อเอกราชของเกาหลีและนักการเมืองและเป็นประธานาธิบดีเกาหลีใต้ ระหว่างปี พ.ศ. 2503 - พ.ศ. 2505 ยุนสำเร็จการศึกษาสาขาศิลปศาสตร์มหาบัณฑิตจากมหาวิทยาลัยเอดินบะระ ประเทศอังกฤษ และกลับสู่มาตุภูมิในปี พ.ศ. 2475 ภายหลังเหตุการณ์ กวางบกจอล (วันที่เกาหลีเป็นเอกราชจากญี่ปุ่น) ยุนได้รับแต่ตั้งเป็นเลขาธิการแห่งเกาหลีใต้,นายกเทศมนตรีโซล,รัฐมนตรีว่าการกระทรวงพาณิชย์ระหว่างปี 2492-2493 สมาชิกสภาสูงสุดของพรรคประชาธิปัตย์ในปี พ.ศ. 2502 และในเดือนสิงหาคม พ.ศ. 2503 ก็ได้ดำรงตำแหน่งประธานาธิบดีเกาหลีใต้
ประวัติ
ยุน โบ-ซ็อน เกิดที่ดันโป,เมืองอันซาน,จังหวัดชุงชองใต้ ในปี พ.ศ. 2440 เขาเป็นบุตรของ ยุน จิโซ (윤치소, 2414–2487) และท่านผู้หญิง อี บอมซุก (이범숙, 2419–2512) ยุนสำเร็จการศึกษาสาขาศิลปศาสตร์มหาบัณฑิตจากมหาวิทยาลัยเอดินบะระ ประเทศอังกฤษในปี พ.ศ. 2473 และกลับสู่มาตุภูมิในปี 2475 และต่อจากนั้นยุนก็เข้าสู่วงการการเมืองในปี 2488 ภายหลังจากที่เกาหลีเป็นเอกราช โดยมีอี ซึงมัน เป็นผู้ให้คำปรึกษา ซึ่งสำเร็จการศึกษาปรัชญาดุษฎีบัณฑิต จากมหาวิทยาลัยพรินซ์ตัน เป็นคนแรกในประเทศเกาหลี ซึ่งยุนสามารถเรียนรู้เรื่องจริยศาสตร์และศีลธรรมจากอีได้ และในปี 2490 ยุนก็ได้ดำรงตำแหน่งเป็นเลขาธิการแห่งเกาหลีใต้
ในปี พ.ศ. 2491 ยุนได้รับแต่งตั้งจากอี ซึงมันให้เป็นนายกเทศมนตรีโซล ในปีถัดมา เขาได้รับการแต่งตั้งเป็นรัฐมนตรีว่าการกระทรวงพาณิชย์และอุตสาหกรรม และในไม่ช้าเขาก็เริ่มมีความคิดเห็นที่ไม่ตรงกันกับนโยบายของอี ซึงมันที่เป็นเผด็จการ และถัดมาเขาก็ได้เป็นนายกสภากาชาดเกาหลีใต้ ก่อนที่จะได้รับเลือกตั้งเข้าไปในสภาแห่งชาติในปี พ.ศ. 2497 ในปีถัดมาเขาก็ได้ก่อตั้งพรรคฝ่ายค้านคือพรรคประชาธิปัตย์ และในปี พ.ศ. 2502 ก็ได้ดำรงตำแหน่งสมาชิกสภาสูงสุดของพรรคประชาธิปัตย์
ภายหลังจากรัฐบาลของ อี ซึงมันต้องออกจากตำแหน่งไปเนื่องจากการประท้วงใหญ่ของนักศึกษา ยุนถูกได้รับเลือกตั้งเข้ามาเป็นประธานาธิบดีในวันที่ 13 สิงหาคม พ.ศ. 2503 แต่ก็เป็นประธานาธิบดีแต่ในนามเท่านั้น เพราะเกาหลีใต้ได้เปลี่ยนเป็นระบบรัฐสภาซึ่งมีนายกรัฐมนตรีเป็นหัวหน้าฝ่ายบริหารเพื่อป้องกันการรวบอำนาจของประธานาธิบดี ภายหลัง พัก จองฮี รัฐประหารในปี 2504 เขายังดำรงตำแหน่งที่ชอบด้วยกฎหมายอยู่ระยะเวลาหนึ่งก่อนที่จะลาออกไปในวันที่ 22 มีนาคม พ.ศ. 2505 เขาต่อต้านระบอบเผด็จการของพัก และลงสมัครรับเลือกตั้งประธานาธิบดีอีก 2 ครั้งคือในปี พ.ศ. 2506 และ พ.ศ. 2510 และพ่ายแพ้ทั้งสองครั้ง ภายหลังจากที่ได้รับโทษหลายครั้งเนื่องจากดำเนินกิจกรรมต่อต้านรัฐบาล ในปี พ.ศ. 2523 ยุนก็วางมือทางการเมืองและมุ่งมั่นเกี่ยวกับกิจกรรมทางวัฒนธรรมจนกระทั่งถึงแก่อสัญกรรมเนื่องจากอาการเบาหวานและโรคความดันโลหิตสูง ในปี พ.ศ. 2533
แหล่งข้อมูลอื่น
18971990
เบเรน
เบเรน (Beren) เป็นชื่อตัวละครตัวหนึ่งในปกรณัมชุด มิดเดิลเอิร์ธ ของ เจ. อาร์. อาร์. โทลคีน ปรากฏในตำนานชุด ซิลมาริลลิออน ชื่ออื่นๆ ของเขาคือ เบเรน แอร์ฅามิออน (Beren Archamion) หมายถึง 'เบเรนผู้มีมือเดียว'  บ้างก็เรียกว่า เบเรน คัมลอสต์ (Beren Camlost) หมายถึง 'เบเรน คนมือเปล่า'
เบเรนเป็นมนุษย์ในยุคบรรพกาล หรือยุคที่หนึ่งของโลกอาร์ดา เป็นบุตรของบาราเฮียร์ ชนตระกูลเบออร์ เขามีชื่อเสียงอยู่ในประวัติศาสตร์มิดเดิลเอิร์ธสองสถานะ หนึ่งคือเป็นผู้เข้าไปช่วงชิงดวงมณีซิลมาริลมาจากมงกุฎของมอร์กอธได้โดยลำพัง ด้วยความช่วยเหลือจากลูธิเอนเท่านั้น และสองคือเป็นมนุษย์คนแรกที่ได้วิวาห์กับชนเผ่าเอลฟ์ เป็นการวิวาห์ข้ามเผ่าพันธุ์ ระหว่างบุตรทั้งสองของอิลูวาทาร์เป็นครั้งแรก
ประวัติ
เบเรนเป็นบุตรของบาราเฮียร์ ทายาทตระกูลเบออร์แห่งแคว้นลาดรอส ชาวตระกูลเบออร์ต้องแตกสานซ่านเซ็นอพยพหนีออกจากแผ่นดินของตนหลังจากสงครามดากอร์บราโกลลัค ซึ่งอัคคีลาวาจากยอดภูธังโกโรดริมของมอร์กอธ เผาทำลายลาดรอสและดินแดนต่างๆ ในดอร์โธนิออนจนพินาศ บาราเฮียร์กับเบเรนและชาวตระกูลเบออร์อีก 11 คนหลบหนีอยู่ในป่าดอนทางใต้ของดอร์โธนิออน คอยซุ่มโจมตีและขัดขวางการทำการชั่วของบริวารมอร์กอธอยู่เสมอ
จนเมื่อบาราเฮียร์กับพรรคพวกสิ้นชีวิตจนหมด เบเรนจึงเร่ร่อนหลบหนีจนล่วงไปถึงอาณาจักรโดริอัธ และได้พบรักกับ ลูธิเอน เจ้าหญิงเอลฟ์ผู้ได้ชื่อว่างดงามที่สุดในบรรดาบุตรแห่งอิลูวาทาร์ทั้งมวล แต่ความรักของทั้งสองมีอุปสรรค ด้วยกษัตริย์ธิงโกลไม่ต้องการให้บุตรสาวสูงศักดิ์ของตนต้องแปดเปื้อนกับวงศ์มนุษย์ซึ่งพระองค์เห็นว่าต่ำต้อย จึงแสร้งใช้ให้เบเรนไปชิงซิลมาริลดวงหนึ่งมาจากมงกุฎของมอร์กอธเพื่อเป็นของหมั้น ขณะเดียวกันก็จับตัวลูธิเอนขังไว้ไม่ให้ไปช่วย
เบเรนเดินทางไปถึงอาณาจักรนาร์โกธรอนด์ ได้พบกับ ฟินร็อด เฟลากุนด์ เจ้าผู้ครองนครแห่งนั้น เมื่อฟินร็อดได้เห็นแหวนแห่งบาราเฮียร์ จึงระลึกถึงคำสาบานที่เคยให้ไว้แก่บาราเฮียร์ และรับเป็นธุระในการช่วยเหลือเบเรนจนถึงที่สุด แม้ภารกิจนี้จะต้องแลกด้วยชีวิตของพระองค์ ซึ่งในที่สุดก็สิ้นพระชนม์ในการเข้าช่วยชีวิตเบเรน โดยทรงต่อสู้กับหมาป่าสมุนของเซารอน
ลูธิเอนหนีออกจากที่คุมขังไปให้ความช่วยเหลือ คนทั้งสองร่วมเดินทางไปสู่ขุมนรกแห่งอังก์บันด์ด้วยกันโดยไม่ยอมแยกจากกัน ในที่สุดเบเรนและลูธิเอนก็ชิงซิลมาริลออกมาได้ แต่เบเรนถูกคาร์คาร็อธ สุนัขป่าของมอร์กอธ กัดมือจนขาดแล้วกลืนซิลมาริลเข้าไป เหตุนี้เบเรนจึงได้สมญาว่า 'ผู้มีมือเดียว'
เมื่อเบเรนและลูธิเอนกลับมาถึงโดริอัธ โดยไม่มีซิลมาริลติดมือกลับมา เขาจึงได้สมญาว่า 'คนมือเปล่า' ทางด้านคาร์ฅาร็อธที่กลืนซิลมาริลลงไป ถูกดวงมณีเผาผลาญทรมานจนอาละวาดไปทั่วแว่นแคว้น กษัตริย์ธิงโกลจึงจัดกำลังออกไปตามล่าคาร์ฅาร็อธ โดยเบเรนเข้าร่วมในภารกิจตามล่าครั้งนี้ด้วย ในที่สุดซิลมาริลถูกชิงกลับคืนมาได้ แต่เบเรนต้องสิ้นชีพ
ลูธิเอนตรอมใจจนสิ้นชีวิตไปพร้อมกัน นางได้ไปยังท้องพระโรงแห่งการรอคอย อันเป็นสถานที่ซึ่งเอลฟ์ทั้งปวงต้องไปถึงหลังจากสิ้นชีวิต เพื่อรอการกลับคืนมาเกิดใหม่ แต่ลูธิเอนคร่ำครวญร่ำไห้ถึงเบเรนจนเทพมานดอส เจ้าแห่งความตาย เมตตาสงสาร เหล่าเทพจึงให้ทางเลือกแก่นางว่า จะฟื้นคืนชีพไปมีชีวิตอมตะดุจเดิมโดยลืมเรื่องของเบเรนไปทั้งหมด หรือจะคืนชีพพร้อมกับเบเรนโดยต้องสูญเสียชีวิตอมตะของเอลฟ์
ลูธิเอนเลือกทางเลือกที่สอง นางกับเบเรนจึงได้คืนชีพมาอีกครั้ง และใช้ชีวิตร่วมกันที่โทลกาเลนอย่างสงบสุขจนสิ้นชีวิต
เบเรนและลูธิเอนมีบุตรหนึ่งคนคือ ดิออร์ ภายหลังได้เป็นผู้ครองโดริอัธต่อจากธิงโกล
ประเทศกาบูเวร์ดีในพาราลิมปิกฤดูร้อน 2020
ประเทศกาบูเวร์ดี จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศกาบูเวร์ดีได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
เบเรน
แผนภูมิครอบครัว
Figuren in Tolkiens Welt
สามารถ มะลูลีม
สามารถ มะลูลีม อดีตประธานสภากรุงเทพมหานคร อดีตสมาชิกสภาผู้แทนราษฎรกรุงเทพมหานคร และประธานคณะกรรมาธิการกิจการชายแดน สภาผู้แทนราษฎร
ประวัติ
สามารถ มะลูลีม เกิดเมื่อวันที่ 8  กรกฎาคม พ.ศ. 2502 สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง และปริญญาโท สาขาการจัดการภาครัฐภาคเอกชน จากสถาบันบัณฑิตพัฒนบริหารศาสตร์ (นิด้า) นอกจากนั้นยังผ่านการศึกษาอบรมจากสถาบันพระปกเกล้า
งานการเมือง
สามารถ มะลูลิม เริ่มต้นเข้าสุ่งานการเมืองโดยการเป็นสมาชิกสภาเขตพระโขนง (ส.ข.) และสมาชิกสภากรุงเทพมหานคร (ส.ก.) ต่อมาได้รับเลือกตั้งเป็นสมาชิกวุฒิสภากรุงเทพมหานคร (ส.ว.) และในปี พ.ศ. 2550 ได้รับเลือกตั้งเป็นสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์ จากนั้นได้รับเลือกตั้งอีกสมัยในปี พ.ศ. 2554
นอกจากงานการเมือง ยังเคยดำรงตำแหน่งเป็นอุปนายกสมาคมฟุตบอลแห่งประเทศไทยในพระบรมราชูปถัมภ์ และผู้จัดการฟุตบอลทีมชาติไทย และยังเป็นเจ้าของค่ายมวย "ลูกคลองตัน" ซึ่งเป็นกิจการของครอบครัวด้วย
ฟุตบอลชิงถ้วยพระราชทานประเภท ข. ประจำปี 2550/51
รายชื่อสโมสร
{|width=
วัดท่าอิฐ (จังหวัดนนทบุรี)
วัดท่าอิฐ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านสุเหร่าแดง ตำบลท่าอิฐ อำเภอปากเกร็ด จังหวัดนนทบุรี
ประวัติ
วัดท่าอิฐสร้างขึ้นเมื่อ พ.ศ. 2316 เดิมเป็นวัดร้างอยู่บนที่ดอน ต่อมาจึงได้ย้ายมาตั้งใกล้แม่น้ำเจ้าพระยาช่วงที่เรียกว่า "แม่น้ำอ้อมเกร็ด" อยู่ฝั่งตรงข้ามกับวัดศาลากุล การย้ายมาเป็นไปเพื่อความสะดวกในการคมนาคม ชื่อของวัดมาจากประชาชนในสมัยนั้นส่วนมากมีอาชีพปั้นอิฐและเป็นท่าขึ้นลงจึงได้นามเช่นนั้น ในสมัยพระบาทสมเด็จพระพุทธยอดฟ้าจุฬาโลกมหาราช พระองค์โปรดเกล้าฯ ให้พระยาพลเทพ (บุญนาค) นำชาวมุสลิมมาอาศัยอยู่เป็นชุมชนใหญ่นี้ วัดท่าอิฐได้รับพระราชทานวิสุงคามสีมาเมื่อวันที่ 25 ธันวาคม พ.ศ. 2525
อาคารเสนาสนะ
อาคารเสนาสนะประกอบด้วยอุโบสถสร้างเมื่อ พ.ศ. 2523 มีพระประธานคือ หลวงพ่อเพ็ชร วิหารมหาอุดภายในประดิษฐานหลวงพ่อขาว เป็นพระพุทธรูปที่สร้างในสมัยอยุธยา พระธาตุเจดีย์ศรีโพธิ์ทอง เป็นเจดีย์ทรงแปดเหลี่ยม มีองค์ระฆังและปล้องไฉน 32 ปล้อง สร้างเมื่อ พ.ศ. 2535 มีความกว้าง 40 เมตร สูง 73 เมตร รูปแบบศิลปะลังกา-อยุธยาและรัตนโกสินทร์ มีสีทองโดดเด่น ศาลาการเปรียญสร้างเมื่อ พ.ศ. 2532 ภายในมีพระประธานคือ พระพุทธชินราชจำลอง หอสวดมนต์สร้างเมื่อ พ.ศ. 2415 กุฏิสงฆ์เป็นอาคารไม้และอาคารคอนกรีตเสริมเหล็ก วิหารใหม่สร้างเมื่อ พ.ศ. 2523 ศาลาอเนกประสงค์สร้างเมื่อ พ.ศ. 2533 ศาลาบำเพ็ญกุศลเป็นอาคารคอนกรีตเสริมเหล็กและครึ่งตึกครึ่งไม้ และมณฑปเป็นอาคารคอนกรีตเสริมเหล็ก 2 ชั้น
วัดห้วยจระเข้
วัดห้วยจระเข้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระปฐมเจดีย์ อำเภอเมืองนครปฐม จังหวัดนครปฐม
วัดห้วยจระเข้มีเจ้าอาวาสรูปแรกคือ พระครูปราจิณทิศบริหาร และหลังจากนั้นในปี ร.ศ. 119 พระครูปราจิณทิศบริหารได้นำหนังสือขอพระราชทานวิสุงคามสีมา โดยให้พระยาสุนทรบุรี เสด็จราชการมณฑลนครไชยศรี กราบบังคมทูลพระบาทสมเด็จพระจุลจอมเกล้าเจ้าอยู่หัวขอพระราชทานวิสุงคามสีมา จนได้รับพระราชทานเมื่อวันที่ 9 กรกฎาคม พ.ศ. 2443 ต่อมาหลวงปู่นาค เดิมจำพรรษาอยู่ที่วัดพระปฐมเจดีย์ และขณะนั้นพระบาทสมเด็จพระจุลจอมเกล้าเจ้าอยู่หัวโปรดให้ย้ายกุฏิสงฆ์จากทางทิศเหนือไปตั้งทางด้านทิศใต้ แต่หลวงปู่นาคก็มิได้ย้าย แต่ท่านกลับมาจำพรรษาอยู่ที่วัดห้วยจระเข้ เมื่อ พ.ศ. 2447 และหลังจากพระครูปราจิณทิศบริหารมรณภาพ หลวงปู่นาค หรือ พระครูปัจฉิมทิศบริหาร ก็ได้ขึ้นเป็นเจ้าอาวาส จนท่านได้มรณภาพเมื่อ พ.ศ. 2453 พระครูอุตตรการบดี (สุข ปทุมสฺสวณฺโณ) เป็นเจ้าอาวาส และได้เปลี่ยนชื่อวัดมาเป็น วัดนาคโชติการาม แต่ประชาชนไม่นิยมเรียกกัน โดยจะเรียกว่า วัดใหม่ห้วยจระเข้ และต่อมาตัดคำว่า "ใหม่" ออกไปจนถึงปัจจุบันนี้
หลวงปู่นาค โชติโก เป็นอดีตพระเกจิอาจารย์ชื่อดังนครปฐม ที่ได้รับความเลื่อมใสศรัทธา มีชื่อเสียงโด่งดังในการสร้าง พระปิดตาเนื้อเมฆพัด ซึ่งเมฆพัด เป็นโลหะที่ได้จากการเล่นแร่แปรธาตุตามตำราของไทยโบราณ เชื่อว่าเป็นธาตุกายสิทธิ์มีฤทธานุภาพในตัวเอง ผู้ศรัทธานิยมเล่นกัน 3 พิมพ์ ได้แก่ พิมพ์ท้องแฟบ พิมพ์ท้องป่อง และ พิมพ์หูกระต่าย พระปิดตาที่ท่านสร้างขึ้น มีพุทธลักษณะงดงาม ด้านศีรษะจะใหญ่ มือใหญ่ โยงก้นแต่ไม่ทะลุไปด้านหลัง มักปรากฏรอยจารของท่าน ในสมัยพระบาทสมเด็จพระมงกุฎเกล้าเจ้าอยู่หัว เมื่อครั้งเสด็จประทับแรม ณ พระราชวังสนามจันทร์ พร้อมด้วยสมเด็จกรมพระยาดำรงราชานุภาพ จะเสด็จกราบนมัสการหลวงปู่นาคเป็นประจำ ซึ่งมีเรื่องเล่ากันว่า หลวงปู่นาคได้ถวายพระปิดตาไว้บูชาคู่พระวรกายพระองค์ท่านด้วยเช่นกัน
วิกิพีเดียภาษาลักเซมเบิร์ก
วิกิพีเดียภาษาลักเซมเบิร์ก (Wikipedia op Lëtzebuergesch) เป็นสารานุกรมวิกิพีเดียที่จัดทำขึ้นในภาษาลักเซมเบิร์ก เริ่มสร้างเมื่อ 21 กรกฎาคม ค.ศ. 2004 ปัจจุบันวิกิพีเดียภาษาลักเซมเบิร์กมีบทความถึง บทความ ณ เดือนSeptember ค.ศ. 2023
โทโยนากะ
โทโยนากะเป็นพื้นที่อยู่อาศัยสำคัญของจังหวัดโอซากะ มีการคมนาคมที่สะดวก จึงเป็นเมืองที่นิยมอาศัยสำหรับการเดินทางไปทำงานในนครโอซากะ อีกทั้งยังเป็นที่ตั้งของสถานศึกษาที่สำคัญของจังหวัดโอซากะ เช่น มหาวิทยาลัยโอซากะ และวิทยาลัยการดนตรีโอซากะ
เนี่ย อู้เซ็ง
เนี่ย อู้เซ็ง (, เหลียง อวี่เชิง) (5 เมษายน ค.ศ. 1924 - 22 มกราคม ค.ศ. 2009) เป็นนามปากกาของ ตั้ง บุนทง (, เฉิน เหวินถ่ง) นักเขียนนิยายกำลังภายในชาวจีน ผู้เขียนเรื่อง นางพญาผมขาว เจ็ดนักกระบี่ รอยแหนเงาจอมยุทธิ์
ตั้ง บุนทง เกิดที่มณฑลกวางสี ทางภาคใต้ของ ประเทศจีน ศึกษาด้านวรรณคดีจีนคลาสสิก ประวัติศาสตร์จีน และเศรษฐศาสตร์จากมหาวิทยาลัยหลิงหนาน ในเมืองกวางโจว และเริ่มทำงานเป็นนักหนังสือพิมพ์ตั้งแต่เรียนจบ โดยเริ่มเขียนนวนิยายกำลังภายใน ตีพิมพ์ในหนังสือพิมพ์ตั้งแต่ พ.ศ. 2497 ชื่อเรื่อง "มังกรถล่มพยัคฆ์กลางกรุง" (Long Hu Dou Jing Hua) ได้รับความนิยมเป็นอย่างสูง
ตั้ง บุนทง เขียนนวนิยายกำลังภายในทั้งสิ้น 36 เรื่อง ผลงานของเขาจะมีเนื้อเรื่องอิงประวัติศาสตร์ โดยมักเปิดเรื่องด้วยบทกวีที่ไพเราะ ตัวละครเอกในเรื่องมักมีความรู้ด้านวรรณคดีโบราณ
ตั้ง บุนทง ป่วยเป็นโรคมะเร็งที่กระเพาะปัสสาวะ ตั้งแต่ พ.ศ. 2547 และล้มป่วยด้วยอาการเส้นเลือดในสมองอุดตันระหว่างเดินทางไปฮ่องกง เมื่อ พ.ศ. 2550 ก่อนจะเสียชีวิตที่บ้านพักที่ ซิคนีย์ ประเทศออสเตรเลีย เมื่อวันที่ 22 มกราคม พ.ศ. 2552 อายุ 82 ปี
= รายชื่อผลงานแปล =
อ้างอิง
19262009
อำนาจอ่อน
อำนาจอ่อน (soft power) ในวิชาการเมือง โดยเฉพาะอย่างยิ่งความสัมพันธ์ระหว่างประเทศ หมายถึง ความสามารถในการดึงดูดและสร้างการมีส่วนร่วม โดยไม่ต้องบังคับหรือให้เงิน ในปัจจุบันใช้ในกรณีของการเปลี่ยนแปลงและสร้างอิทธิพลต่อความคิดของสังคมและประชาชนในประเทศอื่น โดยอาศัยทรัพยากรพื้นฐาน 3 ประการ ได้แก่ วัฒนธรรม ค่านิยมทางการเมือง และนโยบายต่างประเทศ ได้รับการอธิบายไว้เป็นครั้งแรกโดยโจเซฟ เนย์ (Joseph Nye) จากมหาวิทยาลัยฮาร์วาร์ด
คำอธิบาย
โจเซฟ เนย์ ได้กล่าวว่าแหล่งทรัพยากรสำคัญของ soft power ประกอบไปด้วย 3 ประการดังนี้
การวัด
ความสำเร็จของอำนาจอ่อนขึ้นอยู่กับชื่อเสียงของตัวแสดงในชุมชนระหว่างประเทศ ตลอดจนการไหลของสารนิเทศระหว่างตัวแสดง ดังนั้นอำนาจอ่อนจึงมักสัมพันธ์กับการเพิ่มขึ้นของโลกาภิวัฒน์และทฤษฎีความสัมพันธ์ระหว่างประเทศแบบเสรีนิยมใหม่ มักชี้กันว่าวัฒนธรรมสมัยนิยมและสื่อมวลชนเป็นบ่อเกิดของอำนาจอ่อน เช่นเดียวกับการแพร่หลายของภาษาประจำชาติหรือชุดโครงสร้างบรรทัดฐานอย่างใดอย่างหนึ่ง ยิ่งไปกว่านั้น ข่าวต่างประเทศพบว่ามีความสำคัญในการก่อกำเนิดภาพลักษณ์และชื่อเสียงของต่างประเทศ ตัวอย่างเช่น การที่สหรัฐมีความโดดเด่นในข่าวต่างประเทศมีการเชื่อมโยงกับอำนาจอ่อนของสหรัฐด้วย